Täna ronisime siis trepist notari uhkesse kontorisse ja lõpetasime selle korterisaaga selleks korraks. Juuli lõpus sisse kolinud, olime tänase päevani pisut ebakindlas seisus. Justkui oma, aga paberite järgi ikkagi võõras.  Nüüd on kõikjale alla kirjutatud, miljonid kontole tulnud ja läinud ning istume siin päris oma kodus. Mida me muidugi koju jõudes esimese asjana ka kiisule ütlesime. Et võid nüüd kolimisest sisse  jäänud ärevuse lõplikult unustada - sul on päriselt uus kodu.  Seda peab ka ütlema, et meil tõeliselt vedas müüjaga. Kõiges oli võimalik omavahel kokku leppida ja ei tekkinud vähimatki vajadust läbi mingi kolmanda osapoole asju ajada. No nüüd muidugi tuli notari juures ära käia. Asjalik ja sõbralik daam on see Heli Mõttus Estonia puiesteel. Seletas lepingu ilusasti lahti ning aitas kõik paberid korda ajada. Muidugi kasseeris seejärel korralikult. Aga hea meelega maksime. Oma kodu nüüd ka ametlikult  oma.